Άρση βαρών στους Θερινούς Ολυμπιακούς Αγώνες 1904

Στους Θερινούς Ολυμπιακούς Αγώνες του 1904 διεξήχθησαν δύο αγωνίσματα άρσης βαρών. Συνολικά, πέντε αθλητές από δύο χώρες έλαβαν μέρος.

 Συμμετέχουσες χώρες 
Οι δύο χώρες που συμμετείχαν είναι οι εξής (σε παρένθεση ο αριθμός των αθλητών):

 20px|border|Ελλάδα Ελλάδα (1)
  Ηνωμένες Πολιτείες (4)

 Αποτελέσματα ανά αγώνισμα 

 Αγώνισμα 10 γύρων με αλτήρες 

 Κατάταξη  Αρσιβαρίστας  Χώρα  Βαθμοί 1 Όσκαρ Όστχοφ  Ηνωμένες Πολιτείες 48  2 Φρέντερικ Γουίντερς  Ηνωμένες Πολιτείες 45 3 Φρανκ Κούγκλερ  Ηνωμένες Πολιτείες 10
Ημερομηνία: 1 & 3 Σεπτεμβρίου 1904

Πρόκειται για ένα ασυνήθιστο αγώνισμα, ουσιαστικά ένα δέκαθλο άρσης βαρών, όπου οι αθλητές θα έπρεπε να σηκώσουν τους αλτήρες με το ένα τους χέρι και με δέκα διαφορετικές κινήσεις. Σε κάθε γύρο από τους εννέα πρώτους, ο αθλητής που σήκωνε τα περισσότερα κιλά έπαιρνε 5 βαθμούς, ο δεύτερος 3 και ο τρίτος 1. Στον δέκατο και τελευταίο γύρο, οι δύο πρώτοι αναμετρήθηκαν σε ένα πιο ελεύθερο στυλ και βαθμολογήθηκαν με επιπλέον βαθμούς. Μετά το πέρας των εννέα γύρων, ο Φρέντερικ Γουίντερς προηγούταν στη βαθμολογία με σημαντική διαφορά. Στον τελευταίο γύρο όμως, ο Όσκαρ Όστχοφ βαθμολογήθηκε με 15 βαθμούς, πέρασε στην πρώτη θέση και ήταν εκείνος που κατέκτησε τελικά το χρυσό μετάλλιο, αφήνοντας τον Γουίντερς δεύτερο.

 Με δύο χέρια 

 Κατάταξη  Αρσιβαρίστας  Χώρα  Κιλά 1 Περικλής Κακούσης 20px|border|Ελλάδα Ελλάδα 111.70  2 Όσκαρ Όστχοφ  Ηνωμένες Πολιτείες 84.37 3 Φρανκ Κούγκλερ  Ηνωμένες Πολιτείες 79.61 4 Όσκαρ Όλσον  Ηνωμένες Πολιτείες 67.81
Ημερομηνία: 3 Σεπτεμβρίου 1904

Έλαβαν μέρος τέσσερις αρσιβαρίστες από δύο χώρες. Απών από τον αγώνα ήταν ο Δημήτριος Τόφαλος, ο οποίος αν και δήλωσε συμμετοχή, αρρώστησε κατά τη διάρκεια του ταξιδιού και αναγκάστηκε να νοσηλευτεί σε νοσοκομείο στην Αμβέρσα του Βελγίου. 

Η κίνηση που χρησιμοποιήθηκε στο αγώνισμα ήταν παρόμοια με αυτή του ζετέ που ξέρουμε σήμερα. Ο Περικλής Κακούσης αποδείχθηκε ανώτερος από τους αντιπάλους του, κερδίζοντας με διαφορά άνω των 27 κιλών από τον δεύτερο Όσκαρ Όστχοφ.

 Πίνακας μεταλλίων 

 Παραπομπές 

 Εξωτερικοί σύνδεσμοι 

 Λίστα νικητών μεταλλίων (Διεθνής Ολυμπιακή Επιτροπή)

*